banget kaya dene ana kampanye. Murid-murid padha metu saka jero kelas ora ngurusi pak gurune kang lagi mulang. Angen-angene bocah sadela maneh dasare istirahat kaping pindo. Akhire barang istirahat teka, bocah-bocah mau ngajak-ngajak kelas liyane supaya melu demo. Karan bocah wateke wis enom, sanajan ana kang ora ngerti perkarane ya sing penting melu kanggo rame-rame. Banjur saksekolahan diaturi kabeh. Kabeh rame-rame ana ing ngarep kantor. Kang mimpin Ipul dhewe nganggo microphone sekolahan. Guru-gurune padha kaget barang weruh akehe bocah kumpul ana ngarepan kantor lan padha metu saka kantor kepara ngadhepi bocah-bocah. Intine demo mau njaluk supaya aja gampang nyurigai murid, sebab durung ana bukti utawa seksine. Bocah-bocah njaluk supaya guru-guru padha njaluk ngapura marang Nawi, kerana Nawi ya tergolong bocah kang nduwe jasa ana ing sekolahan. Nanging pihak guru isih ora gelem ngapura sadurunge ana kang ngaku njupuk barang ing koperasi. Akhire demo ora ana kasile namung saka kuciwane, murid-murid padha bali sanajan dorong wayahe bali.